

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.9 | 2025. gada 29. maijā |

**37.**

**Par detālplānojuma izstrādes uzsākšanu zemes vienībai**

**Rīgas ielā 38, Ikšķilē, Ogres nov.**

2025. gada 24. februārī Ogres novada pašvaldībā (turpmāk – Pašvaldība) saņemts B.S. (turpmāk arī – Iesniedzēja) iesniegums (reģistrēts Pašvaldībā ar Nr. 2-4.2/601), kurā lūgts pieņemt lēmumu par detālplānojuma izstrādi zemes vienībai Rīgas ielā 38 Ikšķilē, Ogres nov., kadastra Nr. 7494 015 0001 (turpmāk – Zemes vienība). Detālplānojuma mērķis ir veidot savrupmāju apbūvi, kā arī detalizēt transporta inženierinfrastruktūras risinājumus.

Saskaņā ar Ikšķiles pilsētas zemesgrāmatas nodalījumu Nr. 100000533380īpašumtiesības uz īpašumu Rīgas ielā 38, Ikšķilē, Ogres nov., kadastra Nr. 7494 015 0001, ir nostiprinātas B.S.

Atbilstoši Ikšķiles novada teritorijas plānojuma[[1]](#footnote-1) (turpmāk – Teritorijas plānojums), kas 2021. gada 27. janvārī apstiprināts ar Ikšķiles novada domes saistošajiem noteikumiem Nr. 2/2021 “Ikšķiles novada teritorijas plānojuma teritorijas izmantošanas un apbūves noteikumi un grafiskā daļa” un kas stājušies spēkā 2021. gada 11. februārī, grafiskajai daļai[[2]](#footnote-2) Zemes vienībai noteikts funkcionālais zonējums Savrupmāju apbūves teritorija (DzS-2), apakšzonējums – TIN31 – teritorija, kurai izstrādājams detālplānojums. Daļa no Zemes vienības atrodas Daugavas 10% plūdu riska zonā. Daļa no zemesgabala atrodas valsts kultūras pieminekļa – Ikšķiles baznīcas drupas Sv. Meinarda salā aizsargjoslā un vietējas nozīmes kultūrvēsturiskā pieminekļa – Zemturu viduslaiku kapsētas aizsargjoslā. Visa zemes vienība atrodas ainaviski vērtīgajā teritorijā “Daugavas krasta ainava” (TIN5). Daļa no zemes vienības atrodas ūdensteces (Daugavas) aizsargjoslā. Zemes vienībai nodrošināta piekļuve no Rīgas ielas un Noriņu ielas.

Atbilstoši Teritorijas plānojuma Teritorijas izmantošanas un apbūves noteikumu[[3]](#footnote-3) (turpmāk – TIAN) 148. punktam Savrupmāju apbūves teritorija (DzS-2) ir funkcionālā zona, ko nosaka, lai nodrošinātu mājokļa funkciju savrupam dzīvesveidam, paredzot atbilstošu infrastruktūru, un kuras galvenais izmantošanas veids ir savrupmāju apbūve vai vasarnīcu apbūve ar minimālo jaunveidojamā zemesgabala platību 2400 m2 un maksimālo stāvu skaitu – 2 stāvi.

Atbilstoši Ministru kabineta 2013. gada 30. aprīļa Ministru kabineta noteikumu Nr. 240 “Vispārīgie teritorijas plānošanas, izmantošanas un apbūves noteikumi”[[4]](#footnote-4) 7. un 7.1 punktiem, plānojot jaunu apbūvi teritorijās, kurās nav izbūvēta vai izplānota publiskā infrastruktūra, publiskiem mērķiem paredz līdz 20 procentiem no plānojamās teritorijas. Plānojot jaunu apbūvi, teritorijas plānojumā, lokālplānojumā vai detālplānojumā var izvirzīt nosacījumus tādas publiskiem mērķiem paredzētas teritorijas daļas veidošanai un izmantošanai, kas plānota publiskajai ārtelpai vai publiskiem apstādījumiem (kas neietilpst ielu, ceļu un laukumu teritorijā).

Ministru kabineta 2014. gada 14. oktobra Ministru kabineta noteikumu Nr. 628 “Noteikumi par pašvaldību teritorijas attīstības plānošanas dokumentiem”[[5]](#footnote-5) (turpmāk tekstā – Noteikumi) 39.4.1. punkts nosaka, ka detālplānojumu izstrādā, ja nepieciešama esošās transporta organizācijas pārkārtošana, vai jaunas satiksmes infrastruktūras plānošana.

Atbilstoši Teritorijas attīstības plānošanas likuma (turpmāk – Likums) 28. panta trešajai daļai detālplānojumu izstrādā pirms jaunas būvniecības uzsākšanas vai zemes vienību sadalīšanas, ja tas rada nepieciešamību pēc kompleksiem risinājumiem un ja normatīvajos aktos nav noteikts citādi.

Saskaņā ar Noteikumu 38. punktu detālplānojumu izstrādā, lai īstenotu konkrētu attīstības priekšlikumu vai plānošanas uzdevumu, detalizējot teritorijas plānojumā vai lokālplānojumā noteiktās prasības.

Ņemot vērā minēto, Pašvaldība secina, ka Iesniedzēja ierosinājums detālplānojuma izstrādei atbilst Teritorijas plānojumam un teritorijas attīstības plānošanas jomu regulējošajiem normatīvajiem aktiem.

Pamatojoties uz Teritorijas attīstības plānošanas likuma 28. panta trešo daļu, Pašvaldību likuma 10. panta pirmās daļas 3. punktu un Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 96. un 98. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. Atļaut uzsākt detālplānojuma zemes vienībai Rīgas ielā 38, Ikšķilē, Ogres nov. (turpmāk – Detālplānojums) izstrādi.
2. Apstiprināt Detālplānojuma izstrādes darba uzdevumu (1. pielikums).
3. Apstiprināt par Detālplānojuma izstrādes vadītāju Ogres novada pašvaldības Centrālās administrācijas Attīstības un plānošanas nodaļas telpisko plānotāju.
4. Noslēgt starp Ogres novada pašvaldību un Detālplānojuma izstrādes ierosinātāju B.S. līgumu par Detālplānojuma izstrādi un finansēšanu (2. pielikums) sešu nedēļu laikā pēc lēmuma stāšanās spēkā.
5. Noteikt, ka šis lēmums zaudē spēku, ja netiek izpildīts tā 4. punkts.
6. Uzdot Detālplānojuma izstrādes vadītājam:

**6.1.** piecu darbdienu laikā pēc šī lēmuma stāšanās spēkā nodrošināt paziņojuma par Detālplānojuma izstrādes uzsākšanu un šī lēmuma ievietošanu Teritorijas attīstības plānošanas informācijas sistēmā, kā arī publicēšanu Pašvaldības oficiālajā tīmekļvietnē;

**6.2.** nodrošināt šā lēmuma 6.1. punktā minētā paziņojuma publicēšanu Pašvaldības informatīvā izdevuma tuvākajā numurā.

1. Uzdot Ogres novada pašvaldības Centrālās administrācijas Kancelejai informēt B.S. par pieņemto lēmumu un nosūtīt viņam Domes lēmuma protokola izrakstu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. [https://geolatvija.lv/geo/tapis#document\_19196#nozoom](https://geolatvija.lv/geo/tapis#document_19196) [↑](#footnote-ref-1)
2. <https://tapis.gov.lv/tapis/lv/downloads/112463> [↑](#footnote-ref-2)
3. <https://tapis.gov.lv/tapis/lv/downloads/112475> [↑](#footnote-ref-3)
4. <https://likumi.lv/ta/id/256866-visparigie-teritorijas-planosanas-izmantosanas-un-apbuves-noteikumi> [↑](#footnote-ref-4)
5. <https://likumi.lv/ta/id/269842-noteikumi-par-pasvaldibu-teritorijas-attistibas-planosanas-dokumentiem> [↑](#footnote-ref-5)